laion/Wikipedia-Exotic huggingface dataset:
ზია შავიშვილი

ზია შავიშვილი (დ. 2 მაისი, 1928, ქობულეთი) — ქართველი ინჟინერი, ბათუმის საპატიო მოქალაქე (2013), საქართველოს დამსახურებული მშენებელი, (1983) აჭარის დამსახურებული ინჟინერი (1971). დაჯილდოვებულია მედლით „შრომითი მამაცობისთვის“. 1950 წელს დაამთავრა თბილისის რკინიგზის ტრანსპორტის ინჟინერთა ინსტიტუტი ინჟინერ-მშენებლის კვალიფიკაციით. 1950 წელს მუშაობა დაიწყო ამიერკავკასიის რკინიგზის სამმართველოს საპროექტო ინსტიტუტში; იმავე წელს სსრკ-ის მიმოსვლის გზათა მინისტრის განკარგულებით გადაიყვანეს შსს-ის განკარგულებაში და მუშაობდა შორეულ აღმოსავლეთში საბორნე გადასასვლელის მშენებლობაზე, რომელიც აერთებდა მატერიკს კუნძულ სახალინთან; 1953 წელს გადაყვანილ იქნა ქ. კუიბიშევში, სადაც მუშაობდა „კუიბიშევჰესთან“ საკომუნიკაციო რკინიგზის მისასვლელების მშენებლობაზე; 1954 წლიდან საქართველოში ბრუნდება და თავისი სპეციალობით მუშაობას იწყებს ამიერკავკასიის რკინიგზის სამშენებლო ტრესტში ხელმძღვანელ თანამდებობაზე; 1957 წელს აჭარის ავტონომიური რესპუბლიკის მთავრობის მიერ დაწინაურებული იქნა საქართველოს მშენებლობის სამინისტროს N5 სამშენებლო ტრესტში სამშენებლო სამმართველოს ჯერ მთავარ ინჟინრად, შემდეგ უფროსად; 1976 წელს გადაიყვანეს აჭარის მინისტრთა საბჭოს კაპიტალური მშენებლობის სამმართველოს უფროსად, სადაც 1991 წლამდე მუშაობდა; მუშაობდა სხვადასხვა კერძო სამშენებლო სტრუქტურებში; 1975-1985 წლებში იყო აჭარის სამეცნიერო-ტექნიკური საზოგადოების თავმჯდომარე, მონაწილეობდა 2 საკავშირო ყრილობაში; მიღებული აქვს სახელმწიფო ჯილდოები; აჭარის უმაღლესი საბჭოს პრეზიდიუმისა და საქართველოს ურბანიზაციის და მშენებლობის სამინისტროს საპატიო სიგელები. საქართველოს არქიტექტორთა და მშენებელთა ენციკლოპედია, გვ. 601-602, თბილისი, 2017 წელი. ზია შავიშვილი — საქართველოს ბიოგრაფიული ლექსიკონი
ჩეკურაანთგორის ღვთისმშობლის ეკლესია

ჩეკურაანთგორის ღვთისმშობლის ეკლესია — არქიტექტურული ძეგლი თიანეთის მუნიციპალიტეტის სოფელ ჩეკურაანთგორის ჩრდილოეთით, 1 კილომეტრზე, ნასოფლარ მაჟალოვანის ტერიტორიაზე. თარიღდება განვითარებული შუა საუკუნეებით. ნაგებობის გარეგან სწორკუთხედში, რომელიც რამდენადმე სამხრეთ-ჩრდილოეთის მიმართულებითაა წაგრძელებული (5,7x5,2 მეტრი), ჩაწერილია ორი ნავი, რომლებიც ერთმანეთს მათ გამმიჯნავ კედელში მოწყობილი ვიწრო კარით უკავშირდება. ჩრდილოეთ ნავი, საკუთრივ ეკლესია სამხრეთ ნავთან შედარებით ორჯერ უფრო განიერია და გაცილებითმაღალი. აღმოსავლეთით დასრულებულია ნახევარწრიული აფსიდით, სამხრეთ ნავი სწორკუთხაა. ეკლესია ნაშენია ნატეხი ქვითა და კირის დუღაბით. წყობაში ალაგ-ალაგ გამოყენებულია შირიმიც. ტაძარი ძლიერ დაზიანებულია, ჩამოშლილია ჩრდილოეთ ნავის სახურავის საფარი და ფასადების მოპირკეთების ნაწილი, დანგრეულია სამხრეთ ნავის კამარისა და სამხრეთ კედლის მნიშვნელოვანი ნაწილი, სამხრეთ ნავი დაახლოებით 1 მეტრის სიმაღლეზე კამარის ჩამონაშალი ქვებითა და მიწითაა ამოვსებული. შესასვლელი ეკლესიას სამხრეთ ნავის სამხრეთ კედელში ჰქონია. მეორე კარი, რითაც სამხრეთ ნავი ჩრდილოეთ ნავს უკავშირდება, სამხრეთ ნავის მხრიდან სწორკუთხაა, ჩრდილო ნავის მხრიდან - თაღოვანი. ეკლესიის კვადრატული (2,5x2,5 მეტრი) დარბაზი შემაღლებული პროპორციებისაა, განათებულია ორი სარკმლით. მათგან ერთი აფსიდშია, მეორე - სამხრეთ კედელში. საკურთხევლის სარკმელი თაღოვანია, ხოლო სამხრეთისა თარაზულადაა გადახურული. აფსიდში, სარკმლის ორივე მხარეს, თითო პატარა სწორკუთხა ნიშია. სარკმლის ქვემოთ, კედელზე, ოთხწახნაგა ტრაპეზია მიდგმული. საკურთხეველი დარბაზის იატაკის მიმართ საფეხურითაა შემაღლებული. საკურთხევლის წინ, მხრების ხაზზე, დგას მარტივი კაპიტელით დაგვირგვინებული რვაწახნაგა სვეტი (სიმაღლე 1,5 მეტრი). კაპიტელში ამოკვეთილია ოთხკუთხა ღრმული. რომელშიც როგორც ჩანს, ხის ან ქვის ჯვარი იყო ჩამაგრებული. საკურთხეველი გადახურულია კონქით. დარბაზი - ცილინდრული კამარით. რომლის დასავლეთით კიდე კედლის მიმდებარე საბჯენ თაღს ეყრდნობა, თაღი - კუთხის პალასტრებს. კამარისა და კონქის ქუსლის დონეზე შემორჩენილია ქარგილის საყრდენი კვადრატული ბუდეები. აფსიდში ხუთი ბუდეა. გრძივ კედლებზე - ორ-ორი. სამხრეთ ნავი ერთიანი. ვიწრო კორიდორია. გადახურულია ცილინდრული კამარით. აღმოსავლეთ კედელში დაბალი სარკმელია. რომელსაც თარაზული გადახურვა აქვს. გარედან საკურთხევლის სარკმელი შირიმის ქვაში გამოკვეთილი ნახევარწრიული თაღითაა გადახურული. თაღს ევლება სადა, რელიეფური წარბი, რომელსაც ბოლოებში პატარა თარაზული გადანაკეები აქვს. ეკლესიის დანარჩენი ორი სარკმელი მოურთავია. კედლები დასრულებული ყოფილა ორსაფეხურიანი ლავგარდით, რომლის რამდენიმე ქვა ჩრდილო ნავის სამხრეთ კედელს შემორჩა. დვალი თ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 422.
ილოკოსის რეგიონი

ილოკოსის რეგიონი (ასევე ცნობილი როგორც I რეგიონი; ილოკ: Rehion/Deppaar ti Ilocos; პანგ: Sagor na Baybay na Luzon; ტაგ: Rehiyon ng Ilocos) — ადმინისტრაციული რეგიონი ფილიპინებში. მდებარეობს ლუსონის ჩრდილო-დასავლეთ ნაწილში. რეგიონის აღმოსავლეთით კორდილიერის ადმინისტრაციული რეგიონი მდებარეობს, ჩრდილო-აღმოსავლეთით და სამხრეთ-აღმოსავლეთით — კაგაიანის ხეობა, ხოლო სამხრეთით — ცენტრალური ლუსონი. რეგიონის დასავლეთით სამხრეთ ჩინეთის ზღვაა გადაჭიმული. რეგიონის შემადგენლობაში ოთხი პროვინცია შედის: ჩრდილოეთი ილოკოსი, სამხრეთი ილოკოსი, ლა-უნიონი და პანგასიანი. რეგიონული ცენტრი ლა-უნიონის ქალაქი სან-ფერნანდოა. 2000 წლის აღწერით რეგიონის მოსახლეობის 66.36% ილოკანურ ენაზე საუბრობს, 27.05% — პანგასინანურ ენაზე, ხოლო 3.21% — ტაგალურ ენაზე. თავდაპირველად ილოკოსის რეგიონი აბორიგენი ნეგრიტოსებით იყო დასახლებული. შემდეგსი ისინი ავსტრონეზიელმა ხალხებმა შეავიწროვეს, რომლებიც სანაპიროებზე დასახლდნენ. ტინგიანებმა რეგიონის ცენტრალური ნაწილი დაიკავეს, ილოკანოები ჩრდილოეთით დასახლდნენ, პანგასინანები — სამხრეთში, ხოლო სამბალები — უკიდურეს სამხრეთ-დასავლეთ ნაწილში. ფერდინანდ მარკოსის რეორგანიზაციის პრეოქტამდე პანგასინანი რეგიონის შემადგენლობაში არ შედიოდა. ილოკოსის რეგიონი ცენტრალური კორდილიერის მთიანეთსა და სამხრეთ ჩინეთის ზღვას შორის ვიწრო ვაკეს და სამბალესის მთიანეთის ჩრდილო-აღმოსავლეთით ცენტრალური ლუსონის ვაკის ჩრდილოეთ ნაწილს მოიცავს. რეგიონის ყველაზე მნიშვნელოვანი წყალსატევი ლინგაიენის ყურეა, სადაც უამრავი კუნძული მდებარეობს, მათ შორის ასი კუნძულის ეროვნული პარკი. რეგიონის ჩრდილოეთით ლუსონის სრუტე მდებარეობს. მდინარე აგნო პანგასინანის პროვინციას სერავს, ბენგეტს გავლით, შემდეგ ლინგაიენსა და დაგუპანში მიედინება და ლინგაიენის ყურეში ჩაედინება. ილოკოსის რეგიონი 4 პროვინციას, 1 დამოუკიდებელ შემადგენელ ქალაქს, 8 შემადგენელ ქალაქს, 116 მუნიციპალიტეტს და 3 265 ბარანგაის მოიცავს. Ilocano: Ti Pagsasao ti Amianan ↑ 2020 Census of Population and Housing (2020 CPH) Population Counts Declared Official by the President — Philippine Statistics Authority, 2021. <a href="https://wikidata.org/wiki/Track:Q107442757"></a><a href="https://wikidata.org/wiki/Track:Q17067223"></a> ↑ Population and Annual Growth Rates for The Philippines and Its Regions, Provinces, and Highly Urbanized Cities. 2010 Census and Housing Population. Philippine Statistics Authority. დაარქივებულია ორიგინალიდან — September 28, 2013. ციტირების თარიღი: August 9, 2013. ↑ List of Regions. National Statistical Coordination Board. დაარქივებულია ორიგინალიდან — October 13, 2008. ციტირების თარიღი: January 9, 2011. ↑ POPULATION PROJECTIONS BY REGION, PROVINCE, CITIES AND MUNICIPALITIES, 2020-2025. www.doh.gov.ph. Department of Health (August 27, 2020). დაარქივებულია ორიგინალიდან — მაისი 14, 2021. ციტირების თარიღი: დეკემბერი 2, 2020. ↑ PSGC Interactive; List of Provinces. დაარქივებულია ორიგინალიდან — January 11, 2013. ციტირების თარიღი: March 30, 2016.
ჩაბანოს წმინდა გიორგის ეკლესია

ჩაბანოს წმინდა გიორგის ეკლესია — არქიტექტურული ძეგლი თიანეთის მუნიციპალიტეტის სოფელ ჩაბანოს ჩრდილოეთით, ტყიანი მთის ძირში. განეკუთვნება გვიან შუა საუკუნეებს. ეკლესია დარბაზულია (5,8x4 მეტრი). ნაგებია ნატეხი ქვის რეგულარული წყობით, კონქი რიყის ქვისაა. ეკლესიის კამარა სამხრეთის კედლის დასავლეთით. ნაწილი და კონქის მნიშვნელოვანი ნაწილი, სატრიუმფო თაღთან ერთად ჩამონგრეულია. შესასვლელი სამხრეთ კედლის დასავლეთით ნაწილში ყოფილა. ღრმა ნახევარწრიული აფსიდის ღერძზე გაჭრილია ვიწრო და მაღალი სარკმელი, რომელსაც გადახურვა ჩამოშლილი აქვს. სარკმლის ჩრდილოეთით ერთი სწორკუთხა ნიშია, ხოლო სამხრეთით ორი ასეთივე ნიში ვერტიკალურადაა განლაგებული. ეკლესიას სამხრეთიდან ნატეხი ქვით ნაგები მინაშენი (3,35x3,2 მეტრი) ეკვრის, რომელიც თითქმის მთლიანად დანგრეულია. მინაშენის ჩრდილოეთ კედელზე შემორჩენილია კამარის ქუსლის მცირე ნაწილი და ერთი პატარა სწორკუთხა ნიში. მინაშენში შეისრული კამარით გადახურული მიწისქვეშა სათავსია, რომლის კამარის დასავლეთ ნაწილი ჩაგრეულია. ბაქრაძე ზ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 421.
კვირიჯვრობის ეკლესია

კვირიჯვრობის ეკლესია — არქიტექტურული ძეგლი თიანეთის მუნიციპალიტეტის სოფელ ჩეკურაანთგორის განაპირას, ჩრდილოეთით, საყდართხევის მარცხენა ნაპირზე. განეკუთვნება გვიან შუა საუკუნეებს. ეკლესია დარბაზულია (3,6x5 მეტრი), ნაგებია რიყის ქვით, ნატეხი ქვით და კირის ხსნარით. წყობის რიგების სწორხაზოვნება მეტ-ნაკლებად დაცულია. დაზიანებულია ჩამონგრეულია კამარის დასავლეთ ნახევარი, აქა-იქ მონგრეულია კედლების ზედა ნაწილები. შესასვლელი სამხრეთიდანაა. კარი გადახურულია ქვიშაქვის არქიტრავით. ნახევარწრიული აფსიდის ღერძზე გაჭრილი გარეთკენ შევიწროებული თაღოვანი სარკმელისაა. ასეთივე სარკმელია დასავლეთ კედელში. აფსიდის სამხრეთის გვერდში ორი, ხოლო ჩრდილოეთისაში ერთი ოთხკუთხა ნიშია. კონქის თაღი შეისრულია, მსგავსი ფორმისაა კამარაც. ირემაშვილი შ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 422.
ლომერ ახვლედიანი

ლომერ ახვლედიანი (დ. 2 ოქტომბერი, 1934 — გ. 11 თებერვალი, 2022) — ქართველი კინოოპერატორი. ქართველი კინოსა და თეატრის რეჟისორის ნინო ახვლედიანის მამა. საქართველოს სახალხო არტისტი (1984 წ.). შოთა რუსთაველის სახელობის პრემიის ლაურეატი (1979 წ.) დაიბადა 1934 წლის 2 ოქტომბერს თბილისში. 1958 წელს დაამთავრა საქართველოს პოლიტექნიკური ინსტიტუტის გეოლოგიის ფაკულტეტი; 1975 წელს კი მოსკოვის კინოს ინსტიტუტის საოპერატორო ფაკულტეტი. 1957 წლიდან მუშაობდა ტელეფილმების სტუდიასა და კინოსტუდია „ქართული ფილმის“ დამდგმელ ოპერატორად. 1978 წელს დაჯილდოვდა კაიროს საერთაშორისო კინოფესტივალის ჟიურის სპეციალური პრიზით. იყო კინემატოგრაფისტთა კონფედერაციის წევრი და საქართველოს კინემატოგრაფისტთა კავშირის გამგეობის წევრი. გადაღებული აქვს ფილმები: „ქვევრი“, „სამკაული სატრფოსათვის“, „აურზაური სალხინეთში“, „მზე შემოდგომისა“, „მშობლიურო ჩემო მიწავ!“, „ნატვრის ხე“, „სამანიშვილის დედინაცვალი“, „დონ-კიხოტი“, „ბესამე“, „ექსპრეს-ინფორმაცია“ და სხვა. 1986 — ლენინური პრემია 1986 — შოთა რუსთაველის სახელობის სახელმწიფო პრემია 1984 — საქართველოს სსრ სახალხო არტისტი 1979 — საქართველოს სსრ ხელოვნების დამსახურებული მოღვაწე; დაღესტნის ხელოვნების დამსახურებული მოღვაწე ლომერ ახვლედიანი — კინოფილმების ინტერნეტ მონაცემთა ბაზა (ინგლისური) ლომერ ახვლედიანი — საქართველოს ბიოგრაფიული ლექსიკონი ↑ ლომერ ახვლედიანი გარდაიცვალა ↑ Пока все дома — дом третий. Большой город (1 დეკემბერი, 2011). დაარქივებულია ორიგინალიდან — 2016-04-28. ციტირების თარიღი: 2016-04-19.
ძიუდოს ევროპის ჩემპიონატი 2017

ძიუდოს ევროპის ჩემპიონატი 2017 — რიგით 66-ე ევროპის ჩემპიონატი. ჩატარდა პოლონეთის დედაქალაქ ვარშავაში 20-დან 23 აპრილამდე. ტურნირზე ყველაზე მეტი, 10 მედალი რუსეთის ნაკრებმა მოიპოვა (2 ოქრო, 4 ვერცხლი და 4 ბრინჯაო). საერთო სამედლო ჩათვლაში პირველი ადგილი საფრანგეთმა დაიკავა (3 ოქრო, 3 ვერცხლი და 2 ბრინჯაო). საქართველომ ტურნირზე 2 ოქროს, 1 ვერცხლის და 1 ბრინჯაოს მედალი მოიპოვა და უკრაინასთან ერთად საერთო სამედლო ჩათვლაში მესამე ადგილი დაიკავა. ტურნირზე მონაწილეობა მიიღო 369 ძიუდოისტმა 41 ქვეყნიდან.  ალბანეთი (2)  სომხეთი (5)  ავსტრია (11)  აზერბაიჯანი (11)  ბელარუსი (9)  ბელგია (11)  ბოსნია და ჰერცეგოვინა (5)  ბულგარეთი (4)  ხორვატია (10)  კვიპროსი (3)  ჩეხეთი (5)  ესტონეთი (7)  ფინეთი (1)  საფრანგეთი (18)  საქართველო (12)  გერმანია (18)  გაერთიანებული სამეფო (9)  საბერძნეთი (3)  უნგრეთი (18)  ისრაელი (12)  იტალია (15)  კოსოვო (6)  ლატვია (6)  ლიეტუვა (12)  მოლდოვა (8)  მონაკო (2)  მონტენეგრო (7)  ნიდერლანდები (12)  ნორვეგია (1)  პოლონეთი (18)  პორტუგალია (13)  რუმინეთი (11)  რუსეთი (18)  სერბეთი (9)  სლოვაკეთი (4)  სლოვენია (8)  ესპანეთი (8)  შვედეთი (5)  შვეიცარია (3)  თურქეთი (15)  უკრაინა (14) ევროპის ძიუდოს კავშირის საიტი.
ჯოშ დალასი

ჯოშ დალასი (ინგ.Josh Dallas დ. 18 დეკემბერი, 1978 წელი) პოპულარული ამერიკელი მსახიობია. ის ცნობილია როლებით კომედიურ ფილმებში  "Thor" და  „Prince Charming". იგი მონაწილეობდა  ABC- ს ჰიტ სერიალში "Once Upon a Time". ამის გარდა, მონაწილეობა მიიღო  არაერთ სატელევიზიო შოუში, როგორიცაა "Ultimate Force", "Doctor Who", "Hawaii Five-0" და "CSI: Crime Scene Investigation". მისი სხვა კინოპროექტებია: “80 Minutes”, “Red Tails”, “The Descent Part 2” და “The Boxer”. მომხიბვლელ მსახიობს ასევე აქვს გადაღებული სატელევიზიო ფილმები, როგორიცაა „The Last Days of Lehman Brothers“ და „Five“. ამერიკელი მსახიობი მუშაობდა მსოფლიოს ყველაზე ცნობილ თეატრალურ კომპანიებთან. თეატრში მოღვაწეობისას დალასმა შეასრულა „Royal Shakespeare Company“, „The New Shakespeare Company“, „Royal National Theatre“ და „The English National Opera“... ჯოში (ჯოშუა პოლ დალასი) დაიბადა ლუისვილში, კენტუკი, ამერიკის შეერთებული შტატები. იგი არის რობერტ მაიკლ დალას უმცროსისა და დიანა რაიმონდის შვილი. რობერტ მაიკლ დალასისა და ესთერ მარი ვილსონის შვილიშვილი. ჯოში 6 მეტრი და 2 ინჩი სიმაღლისაა და წონით დაახლოებით 82 კგ-ა. მას აქვს ლურჯი თვალები და მუქი ყავისფერი თმა. ზოდიაქოს ნიშნის მიხედვით იგი არის მშვილდოსანი. ჯოშმა განათლება მიიღო ნიუ ოლბანის საშუალო სკოლაში, ფლოიდის ცენტრალურ საშუალო სკოლასა და მუნტვეის თეატრალური ხელოვნების აკადემიაში. ჯოში დღემდე ორჯერ იყო დაქორწინებული. ადრე ის დაქორწინებული იყო ამერიკელ მსახიობზე, ლარა პულვერზე. ისინი 2003 წლიდან ხვდებოდნენ ერთმანეთს და ოთხი წლის შემდეგ, 2007 წელს დაქორწილდნენ. სამწუხაროდ, ისინი ერთმანეთს დაშორდნენ 2011 წელს. მაგრამ ჯოში მეორედ შეხვლა სიყვარულს სერიალში "Once Upon a Time". ის მოხიბლა ფიფქიამ, რომლის როლსაც ჯინიფერ გუდვინი ასრულებდა. მათ ერთმანეთი შეუყვარდათ სერიალზე მუშაობის დროს. წყვილი მალევე, 2013 წელს დაინიშნა და დაქორწილდნენ 2014 წლის 12 აპრილს. ამჟამად ორივე მსახიობი შვილებთან ერთად ყოველგვარი ჭორებისა და დაპირისპირებების გარეშე ბედნიერად ცხოვრობს. წყვილს პირველი ბავშვი, ოლივერ ფინლეი დალასი 2014 წლის 29 მაისს ეყოლა და მეორე ვაჟი ჰუგო ვილსონ დალასი 2016 წელს. სწავლის დასრულების შემდეგ ჯოში შეუერთდა სამეფო შექსპირის კომპანიას, შემდეგ მონაწილეობა მიიღო სამეფო ეროვნულ თეატრში, ინგლისის ეროვნულ ოპერაში, New Shakespeare Company- სა და The Young Vic- ში. მოგვიანებით, მან დაიწყო პროფესიონალური კარიერა მსახიობობაში და მონაწილეობა მიიღო სერიალში - „Ultimate Force“. მოგვიანებით, ის მონაწილეობდა სერიალებში, როგორიცაა "Doctor Who", "Node 2", "Money as Spunk Davies", "CSI" და ა.შ. 2011 წელს მან მონაწილეობა მიიღო ABC- ს სერიალში "Once Upon A Time", პრინცის როლში. სატელევიზიო კარიერის გარდა, მან მონაწილეობა მიიღო ფილმებში "Marvel Franchise", "Thor", "Ghost Machine", "Zootopia" და "Sidekick". https://www.thefamouspeople.com/profiles/josh-dallas-33313.php https://tvshowstars.com/josh-dallas/ https://gossipgist.com/josh-dallas დაარქივებული 2020-12-03 საიტზე Wayback Machine. https://www.imdb.com/name/nm2796047/bio?ref_=nm_ov_bio_sm https://famousborn.com/josh-dallas/
გიუმიუშქავაქი (პოსოფის რაიონი)

გიუმიუშქავაქი (თურქ. Gümüşkavak) — სოფელი პოსოფის რაიონში, არტაანის პროვინცია, თურქეთი. მდებარეობს არტაანიდან 88 კილომეტრში, ხოლო რაიონის ცენტრ პოსოფიდან 7 კილომეტრში. 2019 წლის მონაცემებით სოფელში 50 ადამიანი ცხოვრობს. სოფლის ძველი ისტორიული, ქართული სახელწოდებაა ზეინდარი. ↑ Gümüşkavak Köy (თურქული). დაარქივებულია ორიგინალიდან — 3 Haziran 2015. ციტირების თარიღი: 28 Nisan 2020. ↑ Ardahan Posof Gümüşkavak Köy Nüfusu (თურქული). დაარქივებულია ორიგინალიდან — 17 Mart 2019. ციტირების თარიღი: 28 Nisan 2020. ↑ Nişanyan, Sevan. Index-Anatolicus: Türkiye yerleşim birimleri envanteri (თურქული). ციტირების თარიღი: 28 Nisan 2020.
ვალენტინა (მომღერალი)

ვალენტინა ტრონელი (დ. 6 აპრილი, 2009, რენი) — ფრანგი მომღერალი. 2016 წელს მონაწილეობა მიიღო საფრანგეთის საბავშვო „The Voice Kids“-ში. 2020 წელს მოიგო საბავშვო ევროვიზია. Junioreurovision.tv
ვერა ხიტილოვა

ვერა ხიტილოვა (დ. 2 თებერვალი, 1929, ოსტრავა, ჩეხოსლოვაკია — გ. 12 მარტი, 2014, პრაღა, ჩეხეთი) — ჩეხი ავანგარდისტი კინორეჟისორი და ჩეხური კინოს პიონერი. მისი ყველაზე ცნობილი ფილმია „გვირილები“, რომელიც 1960 წელს ჩეხოსლოვაკიის მთავრობამ აკრძალა. მისი ფილმის, „მგლის სოროს“ (1987) ჩვენება 1987 წელს ბერლინის საერთაშორისო კინოფესტივალზე გაიმართა. აღებული აქვს ღირსების მედალი (ჩეხეთი) და ჩეხური ლომის ჯილდო. ხიტილოვა 1929 წლის 2 თებერვალს ოსტრავაში, ჩეხოსლოვაკიაში, მკაცრად კათოლიკე ოჯახში დაიბადა. რელიგიის თემა მის ფილმებში ხშირად ფიგურირებს. თავდაპირველად სწავლობდა ფილოსოფიასა და არქიტექტურას, თუმცა მალევე მან მიატოვა ეს სფეროები. 28 წლის ასაკში დაიწყო სწავლა პრაღის შემსრულებლობითი ხელოვნების აკადემიაში. ხიტილოვას ყველაზე ცნობილი ფილმი არის 1996 წელს გადაღებული „გვირილები“ (პოლ. Sedmikrásky). ფილმი გამოირჩევა არათანმიმდევრული თხრობით, სურეალისტური ვიზუალური სტილით. ერთი წლის შემდეგ, 1967 წელს, ფილმი ჩეხოსლოვაკიის ხელისუფლებამ აკრძალა, „საჭმლის უმიზნოდ დახარჯვისა და ნუდისტური სურათის გამო“, თუმცა „გვირილებმა“ 1966 წელს იტალიაში, ბერგამოს კინოფესტივალზე გრან პრი მიიღო. ფილმმა ხიტილოვას საერთაშორისო მასშტაბით გაუთქვა სახელი. ფილმის გამოსვლის შემდეგ ხიტილოვას ძალიან გაუჭირდა ჩეხოსლოვაკიაში სამსახურის შოვნა. თუმცა, განსხვავებით თავისი კოლეგებისგან (მაგ. მილოშ ფორმანი), მან ამერიკაში ემიგრანტობას ქვეყანაში დარჩენა არჩია და რამდენიმე წლის განმავლობაში თავისი ქმრის, ცნობილი ოპერატორის, იაროსლავ კუცერას ფსევდონიმით იღებდა სარეკლამო კლიპებს. ვერა ხიტილოვა გამოირჩეოდა ძლიერი კრიტიკული განწყობით საბჭოთა კავშირის მიმართ, რაც ხშირად იყო მიზეზი ხელისუფლების მხრიდან მისი დევნისა. ის იყო ერთადერთი ქალი ჩეხურ ახალ ტალღაში. ფილმებში ხშირად იყენებს სიურეალიზმსა და ალეგორიებს. მის კინოში იკვეთება ფრანგული ახალი ტალღისა და იტალიური ნეორეალიზმის გავლენა. ხიტილოვას ხშირად ახასიათებენ როგორც მებრძოლ ფემინისტ კინორეჟისორს; ახსენებენ სხვა ანტი-რეალისტებთან ერთად, როგორებიც არიან ფედერიკო ფელინი, სერგეი ფარაჯანოვი, ალეხანდრო ხოდოროვსკი. იოზეფ შკვორეცკი, გამოჩენილი ჩეხი კრიტიკოსი და რომანისტი, წერდა: „თავისი სამართლიანობით, არტისტული სითამამით და ორიგინალურობით, და მისი უნარით, რომ გადაურჩეს ყველაზე დესტრუქციულ სოციალურ და პოლიტიკურ კატასტროფებს, ხიტილოვა უნიკალური ფენომენია ჩეხოსლოვაკიურ კინოში“. 1968 წელს, საბჭოთა კავშირის შემოჭრის შემდეგ, ხიტილოვამ ჩეხოსლოვაკიის დატოვებაზე უარი განაცხადა. დაქორწინდა კინოოპერატორ იაროსლავ კუცერაზე, რომელსაც FAMU-ზე შეხვდა. ხიტილოვა 2014 წლის 12 მარტს პრაღაში გარდაიცვალა. ვერა ხიტილოვას და მისი ფილმების შესახებ ხიტილოვას „გვირილების“ შესახებ ინტერვიუ ვერა ხიტილოვასთან ხიტილოვას ფილმების შესახებ ↑ . All the bright young men and women : a personal history of the Czech cinema. ↑ https://thecinematheque.ca/series/the-anarchic-cinema-of-vera-chytilova
ვიკი გაბორი

ვიკი გაბორი (დ. 10 ივლისი, 2007, ჰამბურგი) — პოლონელი მომღერალი. 2019 წელს მონაწილეობა მიიღო პოლონეთის საბავშვო „The Voice Kids“-ში. 2019 წელს მოიგო საბავშვო ევროვიზია. wuwubloggs.com ვიკი გაბორის ოფიციალური საიტი დაარქივებული 2020-12-05 საიტზე Wayback Machine.
მიშელ მორგანი

მიშელ მორგანი (ფრანგ. Michèle Morgan) (დ. 29 თებერვალი, 1920, ნელი-სურ-სენი, საფრანგეთი — გ. 20 დეკემბერი, 2016) — ფრანგი კინომსახიობი. ფრანგული კინოსა და ჰოლივუდის წამყვანი მსახიობი 3 ათწლეულის მანძილზე. XX საუკუნის ერთ-ერთი უდიდესი ფრანგი ქალი მსახიობი. მიღებული აქვს კანის კინოფესტივალის ჯილდო საუკეთესო მსახიობი ქალისთვის. 1992 წელს ფრანგულ კინოში შეტანილი წვლილისთვის სეზარის საპატიო ჯილდო გადაეცა. სიმონა რუსელი (ფრანგ. Simone Renée Roussel) მხოლოდ თხუთმეტი წლისა იყო როდესაც ფსევდონიმად მიშელ მორგანი მიიღო. რენე სიმონის კურსების ადრე დამთავრების გამო 1935 წელს უკვე ეკრანებზე გამოჩნდა. მან ითამაშა რამდენიმე ფილმში: „მადმუაზელ მოცარტი“, „პარიზული ცხოვრება“, „მაიერლინგი“. მისმა ბავშვურმა აღნაგობამ, ნამზა სახემ უზარმაზარმა ნათელმა თვალებმა განსაკუთრებული ყურადღება მიიპყრო. მარკ ალეგრეს „დოყლაპიასა“ და „ქარიშხალში“ მონაწილეობის მიღების შემდეგ, მან თავისი ნიჭის დრამატიზმში გამოვლენა დაიწყო. 1938 წელს „ნისლიანმა სანაპირომ“ დიდი ოვაციები დაიმსახურა, პრემიერის შემდეგ. ქალის როლს ფილმში სწორედ მიშელ მორგანი ასრულებდა. ახალგაზრდა მსახიობის კარიერას ომმა შეუშალა ხელი, „ნისლიანი სანაპიროს“ შემდეგ რამდენიმე ფილმში მოასწრო მონაწილეობის მიღება. შემდეგ მსახიობებთან და რეჟისორებთან ერთად ოკუპირებული პარიზიდან ამერიკის შეერთებულ შტატებში გაემგზავრა. მიშელისთვის ამერიკაში ყოფნა მარტივი არ ყოფილა, ერთი სული ჰქონდა საფრანგეთში როდის დაბრუნდებოდა. მიშელი ამერიკაში ყოფნის შესახებ: „სულ მეჩვენებოდა, რომ უსარგებლო საქმიანობას ვეწეოდი. ცუდ სურათებში ვმონაწილეობდი, ცუდ როლებს ვთამაშობდი. მხოლოდ ერთი სურვილი მქონდა — საფრანგეთში დაბრუნება“. 1946 წელს ეს სურვილიც აუხდა. მან მიატოვა ამერიკაში ქორწინება, პროდიუსერებთან დადებულიო კონტრაქტები, ამერიკული ფილმები. მიშელ მორგანმა კვლავ დაიბრუნდა პირველი მსახიობი ქალის ტიტული. სამშობლოში დაბრუნებისთანავე ფილმში „პასტორალური სიმფონია“ მონაწილეობის მიღების შედეგად დაიმსახურა დიდი საერთაშორისო პრემია კანის კინოფესტივალზე. ამერიკაში ყოფნის დროს ის დაქორწინდა ვილიამ მარშალზე, ისინი 1984 წელს განქორწინდნენ. მისგან ჰყავდა ვაჟი მაიკ მარშალი. მიშელი შემდეგ ფრანგ მსახიობზე ანრი ვიდალზე დაქორწინდა, რომელთან ერთადაც მის გარდაცვალებამდე, 1959 წლამდე იყო. 2006 წლამდე ცხოვრობდა გერალდ ოურთან მსახიობთან, რეჟისორთან და მწერალთან ერთად. 29 თებერვალს დაბადების გამო მსახიობს მხოლოდ 24 დაბადების დღე ჰქონდა გადახდილი. ერთხელ მიშელ მორგანს ჰკითხეს: „რას უსურვებდით საკუთარ თავს?“ მან უპასუხა: „ისეთ მხიარულსა და აზრიან კომედიაში მონაწილეობას, რომელიც ხალხს სიხარულს მიანიჭებს.“ ↑ „Décès de la comédienne Michèle Morgan“. Le Figaro. 20 December 2016. ციტირების თარიღი: 21 December 2016.
ჯონ ნიულენდსი

ჯონ ალექსანდერ რეინა ნიულენდსი (დ. 26 ნოემბერი, 1837 – გ. 29 ივლისი, 1898) — ბრიტანელი ქიმიკოსი. 1864 წელს, იმ პერიოდისთვის ცნობილი 60-მდე ელემენტი განალაგა ატომური მასის ზრდის მიხედვით „ოქტავების წესის“ გათვალისწნიეთ. წესის მიხედვი მერვე ელმენტი იმეორებდა პირველის თვისებებს, მეცხრე – მეორისას და ა.შ. 1887 წელს მიიღო დევის მედალი. ↑ 1.0 1.1 Encyclopædia Britannica <a href="https://wikidata.org/wiki/Track:Q5375741"></a> ↑ 2.0 2.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Brozović D., Ladan T. Hrvatska enciklopedija — LZMK, 1999. — 9272 გვრ. <a href="https://wikidata.org/wiki/Track:Q1264934"></a><a href="https://wikidata.org/wiki/Track:Q429032"></a><a href="https://wikidata.org/wiki/Track:Q18446"></a><a href="https://wikidata.org/wiki/Track:Q1789619"></a> ↑ Base biographique — BIU Santé. <a href="https://wikidata.org/wiki/Track:Q867925"></a><a href="https://wikidata.org/wiki/Track:Q105958830"></a> ↑ Award winners : Davy Medal
იოჰან ვოლფგანგ დებერაინერი

იოჰან ვოლფგანგ დებერაინერი (დ. 13 დეკემბერი, 1780 – გ. 24 მარტი, 1849) — გერმანელი ქიმიკოსი. 1829 წელს დებერაინერმა წარმოადგინა სამ-სამად დაჯგუფებული ელემენტები, ე. წ. „ტრიადები“. მასში გაერთიანებული იყო მსგავსი თვისებების მქონე ელემენტები. „ტრიადები“ დაჯგუფებული იყო შემდეგნაირად: ლითიუმი, ნატრიუმი და კალიუმი; კალციუმი, სტრონციუმი და ბარიუმი; ქლორი, ბრომი და იოდი. ↑ 1.0 1.1 Дёберейнер Иоганн Вольфганг // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ SNAC — 2010. <a href="https://wikidata.org/wiki/Track:Q29861311"></a> ↑ Encyclopædia Britannica <a href="https://wikidata.org/wiki/Track:Q5375741"></a> ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Proleksis enciklopedija, Opća i nacionalna enciklopedija — 2009. <a href="https://wikidata.org/wiki/Track:Q3407324"></a> ↑ Brozović D., Ladan T. Hrvatska enciklopedija — LZMK, 1999. — 9272 გვრ. <a href="https://wikidata.org/wiki/Track:Q1264934"></a><a href="https://wikidata.org/wiki/Track:Q429032"></a><a href="https://wikidata.org/wiki/Track:Q18446"></a><a href="https://wikidata.org/wiki/Track:Q1789619"></a> ↑ Base biographique — BIU Santé. <a href="https://wikidata.org/wiki/Track:Q867925"></a><a href="https://wikidata.org/wiki/Track:Q105958830"></a> ↑ Deutsche Nationalbibliothek Record #118526189 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a>
ჩინური ანიმაცია

ჩინური ანიმაცია (გამარტივებული ჩინური:中国动画; ტრადიციული ჩინური: 中國動畫; ფინინი:Zhōngguó dònghuà) მოიხსენიებენ როგორც Donghua, რაც ჩინეთში შექმნილ ანიმაციას ნიშნავს. თანამედროვე ანიმაცია ჩინეთში პირველად 1918 წელს ჩნდება. ანიმაციურ კლიპებს თავდაპირველად პროდუქტის რეკლაპირებისთვის ქმნიდნენ. ამის მიუხედავად ანიმაციური ინდუსტრია ჩინეთში მხოლოდ 1926 წელს აქტიურდება China's Cartoon Industry Forum Remembering Te Wei — AnimationInsider.net
Roblox

Roblox — 2006 წელს დაარსებული თამაშების ვიდეო პლატფორმა. 2004 წელს პლატფორმა შექმნეს ერიკ კასელმა და დავიდ ბასზუცკიმ. პლატფორმაზე განთავსებულია როგორც ერთ-, ისე მრავალმოთამაშიანი თამაშები. 2020 წლის აგვისტოს მონაცემებით პლატფორმას თვიურად ჰყავს 164 მილიონამდე აქტიური მომხმარებელი. ოფიციალური საიტი